|  |  |
| --- | --- |
| |  | | --- | | +\*xfs\*pvs\*lsu\*cvA\*xBj\*qkc\*oEa\*osi\*uaj\*uBi\*pBk\*- +\*yqw\*zjh\*ily\*yge\*yni\*krn\*ajm\*ojD\*lic\*jus\*zew\*- +\*eDs\*lyd\*lyd\*lyd\*lyd\*rBi\*Baz\*jEk\*txi\*kyn\*zfE\*- +\*ftw\*jjc\*qCC\*Fks\*cEk\*Blv\*DrC\*osi\*wwn\*CkE\*onA\*- +\*ftA\*fwa\*whl\*xBc\*yqi\*zeb\*jli\*zid\*wvE\*oiE\*uws\*- +\*xjq\*fny\*jEB\*Fvy\*zfB\*oCz\*DEb\*vxa\*wrv\*dnw\*uzq\*- | |

**grb_3d_za_doc.gif**

**REPUBLIKA HRVATSKA  
 KRAPINSKO-ZAGORSKA ŽUPANIJA**

**UPRAVNI ODJEL ZA PROSTORNO UREĐENJE,**

**GRADNJU I ZAŠTITU OKOLIŠA**

KLASA: 351-01/24-01/20

URBROJ: 2140-08/7-24-3

Krapina, 22. veljače 2024.

Na temelju članka 13. stavka 3. Uredbe o procjeni utjecaja zahvata na okoliš (''Narodne novine'' broj 61/14, 3/17), članaka 16. do 21. Uredbe o informiranju i sudjelovanju javnosti i zainteresirane javnosti u pitanjima zaštite okoliša (''Narodne novine'', broj 64/08), Odluke Ministarstva gospodarstva i održivog razvoja (KLASA: UP/I-351-03/23-08/9, URBROJ: 517-05-1-2-24-8 od 07. veljače 2024. godine) Upravni odjel za prostorno uređenje, gradnju i zaštitu okoliša Krapinsko-zagorske županije daje

**O B A V I J E S T**

**o provođenju javne rasprave**

**u postupku procjene utjecaja na okoliš državne ceste DC206, obilaznica Krapine –­ Tkalci II, Krapinsko-zagorska županija**

**I**

Ministarstvo gospodarstva i održivog razvoja donijelo je 07. veljače 2024. godine Odluku o upućivanju Studije o utjecaju na okoliš državne ceste DC206, obilaznica Krapina ­­­– Tkalci II, Krapinsko-zagorska županija (u daljnjem tekstu: Studija) na javnu raspravu. U sklopu javne rasprave održat će se javni uvid i javno izlaganje.

**II**

**Javna rasprava** održati će se u trajanju od 30 dana i to od **05.03.2024.** do **03.04.2024**. Za sve vrijeme trajanja javne rasprave, javnosti i zainteresiranoj javnosti bit će omogućen **javni uvid** u jednu cjelovitu Studiju i jedan ne-tehnički sažetak Studije u službenim prostorijama Grada Krapine, Magistratska 30, Krapina, radnim danom od 8 do 14 sati. Cjelovita Studija bit će s danom početka javne rasprave objavljena i na internetskim stranicama Ministarstva gospodarstva i održivog razvoja ([www.mingor.gov.hr](http://www.mingor.gov.hr)).

Tijekom javnog uvida javnost i zainteresirana javnost ima pravo izvršiti uvid u dokumentaciju predmeta javne rasprave te upisati prijedloge i primjedbe u knjigu primjedbi koja se nalazi uz dokumentaciju, zaključno s 03.04.2024.

**III**

**Javno izlaganje** održati će se **26.03.2024. (utorak) u 13 sati** u službenim prostorijama Grada Krapine, Magistratska 30, Krapina. Na javnom izlaganju bit će prisutni predstavnici nositelja zahvata, ovlaštenika i projektanta te će neposredno davati odgovore i raspravljati o pitanjima koja će tom prilikom postavljati nazočna javnost i zainteresirana javnost.

**IV**

Javnost i zainteresirana javnost može o predmetu javne rasprave dostaviti pisana mišljenja, prijedloge i primjedbe tijelu koje provodi javnu raspravu – Krapinsko-zagorskoj županiji, Upravnom odjelu za prostorno uređenje, gradnju i zaštitu okoliša, Magistratska 1, Krapina, zaključno s **03.04.2024**. U slučaju da prijedlozi i primjedbe javnosti i zainteresirane javnosti nisu dostavljene u roku i nisu čitko napisani, neće se uzeti u obzir u pripremi izvješća o javnoj raspravi.

**V**

Ova obavijest objavljuje se 25.02.2024. u dnevnim novinama „Jutarnji list'', na oglasnim pločama i internetskim stranicama Krapinsko-zagorske županije i Grada Krapine te s danom početka javne rasprave na internetskim stranicama Ministarstva gospodarstva i održivog razvoja.

UPRAVNI ODJEL ZA PROSTORNO UREDENJE, GRADNJU I ZAŠTITU OKOLIŠA